Кәарҷиа афестиваль "Аԥхьарца" иазкны: иабзоуроу рацәоуп
Анапаҵаҩра
Жәлар рырҿиаратә центр анапхгаҩы Нури Кәарҷиа арадио Sputnik аефир аҿы еиҭеиҳәеит жәабран 29 рзы имҩаԥысран иҟоу афестиваль "Аԥхьарца" иалахәхо, Аԥсны арҿиаратә гәыԥқәа ирҭагылазаашьоу, насгьы амилаҭтә ашәақәеи рарҳәагақәеи рырҿиараҿы инанагӡо ароль атәы.
Афестиваль анхацыркхоз акык-ҩбак гәыԥ ыҟазҭгьы, иахьа уи иалахәу ансамбльқәа рхыԥхьаӡара рацәоуп ҳәа азгәеиҭеит аиҿцәажәараҿы Кәарҷиа. Еснагь еиԥш уажәгьы иҟалоит аҳәынҭқарратә ансамбль "Гәында", иара убас ҿыц еиҿкаау ансамбльқәа ҩба алахәхоит.
Кәарҷиа иажәақәа рыла, афестиваль аҿы иҟалоит ажәытә ашәақәа, иара убас иахьатәи аамҭа иақәшәогьы. Сгәаанагарала, акы-ҩба ансамбль ҿыцқәа цәырҵуазар, ари еихьӡара дууп, аизҳара амҩа ҳшану убартә иҟоуп ҳәа азгәеиҭеит Кәарҷиа аиҿцәажәараҿы.
Афестиваль иабзоуроу рацәоуп аҳәынҭқарратә ансамбль аиҿкаара аус аҿгьы иҳәеит иара.
Инеиҵыху аиҿцәажәара шәазыӡырҩыр шәылшоит аудиофаил аҿы.